《郊行》
宋代·陈必复

夏半余寒在，新秧绿未齐。
僧归知有寺，水尽觉无溪。
疏径风行箨，空庭鸟篆泥。
东郊有幽致，小暇一扶藜。

作者简介：陈必复，字无咎，号药房，长乐（今属福建）人。宁宗嘉定间居封禺山中，结屋为药房吟所。理宗淳祐十年（一二五○）进士（《江湖后集》卷二三）。十一年为林尚仁《端隐吟稿》作序。著作已佚，仅《南宋六十家小集》中存《山居存稿》一卷。事见《南宋六十家小集·端隐吟稿》序。　陈必复诗，据汲古阁影宋抄《南宋六十家小集》及影印文渊阁《四库全书·江湖后集》等书所录，编为一卷。